एनएसयूआई ने फूंका विधायक और उप सभापति का पुतला
भास्कर संवाददाता | भीलवाड़ा
नगरपरिषद उप सभापति मुकेश शर्मा के वोल्वो ड्राइवर के साथ मारपीट करने के मामले में एनएसयूआई ने मंगलवार को शहर विधायक विट्ठलशंकर अवस्थी उप सभापति मुकेश शर्मा का पुतला जलाया। एनएसयूआई जिलाध्यक्ष आशीष चौधरी ने बताया कि सुशासन की बात करने वाले उप सभापति मुकेश शर्मा आम लोगों के साथ मारपीट कर रहे हैं। विधायक अवस्थी भी उनके खिलाफ कार्रवाई करने के बजाय उनका संरक्षण कर रहे हैं। इस मामले में उप सभापति शर्मा को इस्तीफा देना चाहिए। कॉलेज इकाई अध्यक्ष प्रहलाद जाट ने बताया कि इस्तीफा नहीं देने पर उनके खिलाफ आंदोलन किया जाएगा। इस दौरान दिनेश जाट, अशोक जाट, हेमंत गुर्जर, शशांक टोंग्या, विवेक घावरी आदि उपस्थित थे।
भीलवाड़ा. उपसभापतिविधायक का पुतला जलाते एनएसयूआई कार्यकर्ता।
awa_Deva bho_Deva hin_Deva hin_Deva